kardosdrur/scandi-wiki huggingface dataset:
Frank Morris (fange)

Frank Lee Morris (født 1. september 1926 i Washington, D.C, savnet siden 11. juni 1962) er en amerikansk bankrøver som flygtede fra fængslet Alcatraz. Morris flygtede sammen med brødrene John og Clarence Anglin natten til 11. juni 1962

Efter flugten er Morris og Anglin-brødrene aldrig blevet set eller hørt igen, og det antages, at de er døde. Det er fortsat uvist om Morris klarede at nå friheden, eller om han omkom i vandet på vej væk fra Alcatraz, men myten om at ham og Angelin brødrene er fortsat berømt.

Flugten 

Den 3. januar 1960, blev Morris sendt til Alcatraz, hvor han blev indsat med fangenummeret AZ1441. Morris begyndte angiveligt at udforme sin flugt inden et år efter hans ankomst på Alcatraz. Der var tre andre involverede: John Anglin, hans bror Clarence Anglin og Allen West, der muligvis var hjernen bag flugtplanen. West var dog den eneste af de fire, som ikke endte med at deltage i flugten, da han ikke kunne få ventilationslugen af tids nok til at flygte med de andre.

Flugten var lang og kompliceret. Over en periode på 15 måneder, skabte Morris, West og Anglin brødrene en flåde, fremstillede naturtro dukkehoveder, der skulle fungere som afledningsmanøvre og stjal værktøj til grave med. Flåden blev fremstillet af regnfrakker og kontaktlim, og ventilationslugen bagerst i cellen blev gravet ud. 

Om morgenen den 11. juni 1962, fandt fængselsbetjentene dummy-hovederne og slog alarm. Flåden og mændene blev aldrig fundet. Det eneste som blev fundet var en padleåre og en vandtæt pose med personlige billeder og notater til Angelin-brødrene.

Myndighederne var sikre på at mændene var druknet. De mente at en pose fuld af personlige egendele var det sidste de ville miste i en flugt.

I populærkultur 
I 1963 skrev J. Campbell Bruce sin bog kaldet Flugten fra Alcatraz om flugtforsøg fra Alcatraz Island, der inkludererede Morris og Anglin-brødrenes succesfulde flugt. I 1979 blev bogen filmatiseret i filmen Escape from Alcatraz med Clint Eastwood, Fred Ward og Jack Thibeau som henholdsvis Frank Morris, John Anglin og Clarence Anglin. Allen West blev spillet af Larry Hankin; men hans navn blev ændret til Charley Butts.

Referencer

Eksterne henvisninger 
 FBI Files 

Personer fra USA
Uddannelse i Japan

Uddannelse i Japan dækker over ni års undervisningspligt fordelt på seks år i  og tre år i  med mulighed for yderligere tre år i  og fire år på  eller andre uddannelser.

Oversigt

Eksterne henvisninger
John Harrison

John Harrison (født 3. april [O.S. 24. marts] 1693, død 24. marts 1776) var en selvlært engelsk tømrer og urmager, der opfandt marine-kronometeret, en længe efterspurgt enhed til løsning af problemet med beregning af længdegrad til søs. Denne løsning revolutionerede navigationen og øgede i høj grad sikkerheden ved lange sørejser. Det problem, han løste, blev anset for så vigtigt efter Scilly-flådekatastrofen i 1707, at det britiske parlament tilbød økonomiske belønninger på op til £ 20.000 (2.810.000 £) under Længdegrad-loven af 1714.

Harrison blev nr. 39. i BBC's offentlige meningsmåling om de 100 største briter i 2002.

Referencer 

Urmagere
Designere fra England
Personer fra Yorkshire
Modtagere af Copleymedaljen
Urmærker
Rebecca Schønberg

Rebecca Schønberg (født 12. juni 1995 i Gentofte) er en dansk skuespiller som mest kendt for at spille Ronja i tv serien "Isas Stepz".

Rebecca startede på Talentskolens linje Teater/Musical i 2013. Hun var medvirkende i Grønnegade Teaters forestilling "Jamen, man skyder da heste?" i 2014.

Filmografi

Film

Tv-serier

Noter

Eksterne henvisninger 
 

Skuespillere fra Danmark
Personer fra Gentofte
Trefarvet hejre

Trefarvet hejre () er en fugleart, der lever ved Amerikas varme kyster.

Noter 
 Avibase - the world bird database

Eksterne henvisninger 

Fugle fra Amerika
Hejrer
Vinhejre

Vinhejre () er en fugleart, der lever i Østasien.

Noter 
 Netfugl.dk 
 Avibase - the world bird database

Fugle fra Østasien
Hejrer
Klågerup slot

Klågerup slot er et svensk slot i Hyby sogn i Svedala kommune i Skåne. Den nuværende bygning blev opført i 1858 i fransk renæssancestil. I en af fløjene har der siden 2004 været indrettet et dukkemuseum.

Historie 
Klågerup slot, der tidligere har heddet Klapathorp, Klaparp og Clabbarp, blev i begyndelsen af det 15. århundrede ejet af Peter Spoldener og sønnen Hans og nogle år senere af Olof Truedsson og Knut Truedsson Hass. Gennem sidstnævntes datter kom gården gennem giftermål i Sparre-slægtens besiddelse, hvor den forblev indtil begyndelsen af det 17. århundrede. Siden tilhørte den slægterne Grubbe og Juel, inden den kom i Trolle-slægtens eje ved et giftermål i 1725.

I 1811 indtraf massakren i Klågerup, hvor et oprør fra en bondehær blev slået ned af svenske soldater fra Malmø i løbet af et par dage.

I begyndelsen af det 20. århundrede blev slottet købt af Svenska Sockerfabriks AB. Siden 1964 er det ejet af slægten Silfverschiöld.

Kilder og eksterne henvisninger 
 

Slotte i Skåne
Löberöd slot

Löberöd slot er et svensk slot i Hammarlunda sogn i Eslöv kommune i Skåne. Det ligger et par kilometer vest for landsbyen Löberöd øverst på en høj bakke, 135 m.o.h. Slottet har to etager og korte fløje samt et ottekantet trappetårn.

Historie 
Löberöd slots tidlige historie er ukendt. Anne Brahe opførte i 1620'erne det ældste slot, der i 1635 kom i slægten Ramels eje og forblev der i over 150 år. Det nuværende slot blev bygget 1798-99 af Hans Ramel, der desuden lod udgrave en lille sø ved gården. Efter hans død i 1799 solgte hans datter, grevinde Anna Sparre, godset til sin datter, Kristina Sparre, og hendes mand, Jacob De la Gardie, hvis navn er nært knyttet til Löberöd. Han var meget interesseret i kunst og litteratur. På Löberöd slot samlede han sig et bibliotek på cirka 18.000 bøger, malerier, portrætter, kostbare tegninger samt en stor samling håndskrifter, der delvis blev udgivet. Arvingerne donerede arkivet til Lunds Universitet. Middelalderdokumenter blev overladt til det svenske rigsarkiv, og en del af bogsamlingen kom til Charlottenlunds slot. En stor del af kunstsamlingen blev flyttet til Maltesholm slot og en mindre til Övedskloster. 

Godset blev efter De la Gardies død udstykket i tre dele. Hovedparten tilfaldt brodersønnen Axel Axelsson De la Gardie. I 1863 blev Löberöd solgt til friherre Otto Ramel på Övedskloster. Det forblev i denne slægts eje til 1917, hvor det blev solgt til skibsreder og vinhandler Oscar Hjalmar Wiens i Malmø. Sønnen, kancelliråd Harald Wiens, overtog slottet. Det blev dernæst solgt til Cullborg-familien for i 1985 at blive solgt videre til Per Mattsson, hvis søn Pontus  overtog det. I 1997 købte Knut Ramel slottet, der dermed igen er i Ramel-slægtens eje.

Slotskirken 
Da Wiens-familien ejede slottet, tog de i 1920'erne initiativ til en ændring af en bygning, der siden 1862 havde rummet slottets smedje, til slotskirke. Stockholmerarkitekten Isidor Hörlin ledede ombygningen og tegnede den 1500-talsinspirerede indretning. Udsmykningen blev udført af kunstneren Axel Hörlin. Kirkeklokken blev støbt i Ystad i 1927, og 18. september samme år blev kirken indviet og kom til at høre til menigheden i Hammarlunda. I begyndelsen af 1960'erne blev inventaret solgt på auktion. Klokken blev købt for et symbolsk beløb af Långbäckens kapel i Fredrika sogn i det sydlige Lapland. Bygningen blev derpå en tid anvendt som kornmagasin. Nu  anvendes bygningen til koncerter, kunstudstillinger med mere. På væggen i våbenhuset står denne inskription: Glöm ej Gud, så glömmer han ej Dig.

Kilder og eksterne henvisninger 
 Löberöd slot  på Eslöv kommunes hjemmeside
 

Slotte i Skåne
La Cocotte

La Cocotte var en dansk restaurant på Hotel Richmond på Vester Farimagsgade i København. Den var over to perioder tildelt én stjerne i Michelinguiden. Den etableredes i 1976. I 1991 flyttede La Cocotte til Glostrup Park Hotel stadig under Jan Cocotte-Pedersens ledelse.

Jan Pedersen er for længst væk, men La Cocotte er stadig kendt for sit gastronomiske niveau og ikke mindst for et af Danmarks bedste vinkort, der bl.a. er tildelt "Best of Award of Ecxellence" af Wine Spectator.

Historie 
I 1975 købte Simon Spies og Spies Rejser hotellet Richmond på Vesterbro, og han ønskede sig sin egen restaurant på stedet. Kokken Jan Cocotte-Pedersen blev restauratør og køkkenchef, og restauranten åbnede i 1976. Simon Spies interesserede sig ikke for prisen på menuerne, så maden blev opulent, hvor der ikke blev sparet på hverken creme fraiche, smør, fløde og cognac. Blandt råvarerne blev brugt masser af hummer, pighvar, store bøffer og kaviar.

La Cocotte blev i 1983 sammen med Kong Hans Kælder de første restauranter i Danmark som blev tildelt én stjerne i den berømte Michelinguiden. Cocotte fik den året efter, mens guidens inspektører ikke gav restauranten stjerner de næste tre år, for så at tildele én i 1988. De næste to år var uden de eftertragtede stjerner.

Referencer 

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 1976
Ophørt i 1990
Vesterbro
DuckDuckGo

DuckDuckGo er en onlinesøgemaskine, som lægger vægt på ikke at gemme oplysninger og accepterer brugerens privatsfære.

Eksterne henvisninger 
 
 
 Video - Gabriel Weinberg speaks about DuckDuckGo  ved Gel 2013

Søgemaskiner
Perlprogrammer
Red Dead

Red Dead er en serie af western action-adventure videospil udviklet af Rockstar San Diego og udgivet af Rockstar Games. Det første spil, Red Dead Revolver, blev oprindeligt udgivet til PlayStation 2 og Xbox i maj 2004. Det andet spil, Red Dead Redemption, blev udgivet til PlayStation 3 og Xbox 360 i maj 2010. DLC til Redemption med titlen Undead Nightmare blev udgivet i oktober 2010. Det tredje spil i serien, Red Dead Redemption 2, er planlagt til at blive udgivet i 2018 til PlayStation 4 og Xbox One.

Noter
Pierre André

Pierre André var en dansk restaurant i  Ny Østergade i København. Den havde i ni år en stjerne i Michelinguiden. Den eksisterede fra 1996 til 2012 og var ejet af ægteparret Sussi og Philippe Houdet.

Historie 
På adressen Ny Østergade 21 i Indre By åbnede det franske ægtepar Sussi og Philippe Houdet i 1996 en restaurant, som de opkaldte efter deres to sønner, Pierre og André. Madstilen var det franske køkken.

Allerede året efter åbningen blev den tildelt én stjerne i Michelinguiden. Den beholdt den til foråret 2006, hvor guiden ikke længere bedømte maden til en stjerne. Blandt de mange kokke, som er blevet udlært i Philippe Houdets køkken, er René Redzepi.

I 2009 blev Pierre André relanceret som en gourmet-bistro. Efter 16 år i spidsen for Pierre André lukkede ægteparret den 15. marts 2012. Lokalerne overtog kok Rasmus Oubæk, mens Philippe Houdet 14 dage efter startede som køkkenchef på Café Victor.

Referencer 

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 1996
Ophørt i 2012
Indre By (København)
Krukow (Lauenburg)

Krukow er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Krukov ligger ca. tre kilometer nord for floden Elben, omkring 6 kilometer øst for byen Geesthacht og syv kilometer nordvest for Lauenburg. Ud over Krukow ligge Bohnenbusch og Thömen i kommunens område.

Eksterne kilder/henvisninger 

 
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Lanze (Lauenburg)

Lanze er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Lanze grænser mod syd til floden Elben, mod vest til Elbe-Lübeck-Kanal og byen Lauenburg ligger ca tre kilometer mod sydvest. Dele af kommunen ligger i Naturschutzgebiet Lauenburger Elbvorland.

Eksterne kilder/henvisninger 

 
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Bo (hund)

Bo Obama (født 9. oktober 2008 i Chicago, død 8. maj 2021) var familien Obamas hund, under Barack Obamas tid som præsident i Det Hvide Hus (2009-2017). Hunden var af racen portugisisk vandhund. Bo var en gave fra senator Ted Kennedy til Barack og Michelle Obama, og deres to døtre Malia og Sasha. Det er også døtrene der har døbt hunden "Bo", da deres kusine havde en kat med samme navn.

Historie 
Den 14. april 2009 tiltrådte Bo officielt som førstehund, da han flyttede ind i Det Hvide Hus som familien Obamas kæledyr. Dette skete efter at Barack Obama under valgkampen i 2008 havde lovet døtrene en hund, hvis han blev valgt som USA's præsident.

I august 2013 fik Bo en kæreste med navnet Sunny. Hun var af samme race og var blevet født i juni 2012. Sunny fik samme rettigheder som Bo og kunne derfor også kalde sig for "førstehund" med adgang til Det ovale kontor.

Galleri

Referencer

Eksterne henvisninger 

 Bo på whitehouse.gov 

Berømte hunde
Safran

Safran er et krydderi udvundet af støvfang fra safrankrokus.

Dyrt krydderi 
Safran er det dyreste krydderi, der eksisterer. Den ekstremt høje pris på krydderiet skyldes den komplicerede og arbejdskrævende proces ved fremstilling og forarbejdning. Lige så meget kvalitetssafran der findes, lige så meget snyd og bedrag er der ved handel med safran.

Safran handles hel og stødt, men hele støvfang må foretrækkes, da pulveriseret safran kan være blandet med andre krydderier. De røde stilke kan tilsættes fibre, eller gamle farveløse stilke kan farves eller tilsættes stoffer, der øger vægten. Det kan være vand, olier eller andre fedtstoffer, mineralske pulvere og ler.

De dyrebare røde stilke kan blandes med gule stilke uden værdi eller med krydderplanter uden smag eller værdi som curcuma og cartamo. Eller de røde stilke blandes med plantefibre, peli di canna, filamenti di gelatina eller fibre di canapa colorata.

Beskrivelse 
Safran stammer fra den tørrede, tredelte, dybrøde griffel / støvfang fra safrankrokus. Der er også to kortere stilke i en gul farve, som man kalder de hunlige stilke.

De har ikke nogen krydderivirkning, men farver blot det, de kommer i kontakt med, og efterlader en let bitter smag og har derfor ingen handelsværdi. Safran er mørkerød; først ved brug bliver farven gul.

Oprindelse mm 
Safrans oprindelse er usikker. De gamle persere kendte og dyrkede safrankrokus. Også grækere og romere værdsatte safran både som krydderi og som duftspreder. Efter Romerrigets fald vendte safran tilbage til Europa, da korsridderne stiftede bekendtskab med det arabiske køkken. I dag dyrkes safrankrokus især i Iran, Spanien, Grækenland, Tyrkiet og Indien. Selv om safrankrokus traditionelt dyrkes i Middelhavslandene, kan den dyrkes så nordligt som i England. Ordet safran kommer fra det persiske ord zarparan som betyder guld tråde/blade, efter farven som safran giver når den f.eks. bruges i mad.

Anvendelse 
Til 1 kg safran bruges der mellem 75.000 og 100.000 blomster, der håndplukkes. Safranens anvendelighed er uendelig, men pas på med mængden. Ikke kun grundet prisen, men for meget safran giver bitterhed i retten. Anvend safran til risretter, til paella, til den sydfranske fiskesuppe bouillabaisse, til desserter og bagværk samt til farvning af konfekt.

Safran blev lige som andre krydderurter anvendt som lægemiddel til midten af 1800-tallet. Det blev brugt mod øjenbetændelse, ved lever-, nyre-, bryst- og mavesygdomme samt som urindrivende middel. Plinius den Ældre påstod, at safran før måltidet hindrede at vinen berusede.

Krydderier
Krokus
Theodor Thomassen

Theodor Thomassen (født 28. oktober 1908 i Sørvágur, død 9. marts 2016 i Sørvágur) blev den hidtil ældste færing nogensinde. Han blev 107 år gammel og 133 dage, eller 107 år og 4 måneder og 12 dage.

I 1940 blev han gift med Nencia Hansen, som kom fra samme bygd. Theodor og hans kone byggede hus og fik 10 børn sammen. Han blev enkemand i 1987. Han ernærede sig i en årrække ved at arbejde som håndværker og byggede huse for folk. Senere havde han egen butik i Sørvágur, tæt på hjemmet. Han drev også kystfiskeri i egen båd, og det gjorde han indtil han var godt 95 år gammel. Han var også søndagsskolelærer i flere år. Da han fyldte 107 år den 28. oktober 2015 havde han 99 efterkommere.

De seneste år af sit liv boede Thomassen hos sin datter Elisa. Færøernes Radio, Kringvarp Føroya, ringede til ham eller besøgte ham de sidste år på hans fødselsdag. Han blev ikke dement og fulgte med i hvad der skete i samfundet. Da han fyldte 105 år sagde han til Kringvarp Føroyas journalist, Sigrun Brend, at han ikke havde forventet at blive så gammel, for det lå ikke til familjen. Hans far blev kun 48 år gammel, og en af hans onkler blev kun 31 år. På det tidspunkt havde han 107 efterkommere. Ved samme fødselsdag blev han også spurgt om, hvad han havde spist gennem livet. Han svarede, at han familjen aldrig havde været rig, men de havde klaret sig. Han havde fisket i sin båd og de havde altid spist megen fisk, tørret fisk, ræst fisk, saltet fisk, fersk fisk, fiskefrikadeller og knetter (en slags kogte fiskeboller med fåretalg), og så havde han altid spist megen grind (kød og spæk fra grindehval).

Da journalisten spurgte ham, hvad han ønskede sig i fødselsdagsgave, så sagde han at han manglede ingenting, men en plade ren chokolade ville være dejligt.

Før Theodor Thomassen slog den færøske rekord for Færøernes ældste person nogensinde, var det en kvinde fra Gjógv, der havde rekorden, hun blev 105 år gammel, født den 2. juli 1875 og døde 23. november 1980.

Theodor Thomassen var ved godt helbred lige til den sidste tid, han fik alderdomsskavanker som f.eks. nedsat hørelse, han brugte høreapparat. I januar 2016 fik han problemer med helbredet og den 9. marts 2016 om aftenen sov han stille ind, 107 år gammel. Han blev begravet fra Sørvágs kirke den 15. marts 2016.

Sidste hilsen fra Theodor  Thomassen 
Da Theodor Thomassen fyldte 107 år, var Kringvarp Føroya med Sigrun Brend og besøgte ham. Da hun spurgte ham om opskriften på et langt liv, så svarede han, at han havde ikke nogen opskrift, men så citerede han to vers fra den danske salme Tag Jesus med, som digteren og forfatteren Adolf Langsted digtede i 1895:

Tag Jesus med, hvorhen du længes,
da bliver du så let i sind.
Og hvor din frelser ude stænges,
der skal du ikke selv gå ind.

Tag Jesus med hvorhen du farer,
så skal du aldrig fare vild.
Da vogter på dig engleskarer,
om verden lukker øjet til!

Noter 

Hundredårige
Personer fra Vågø
Skinnezeppeliner

Skinnezeppelineren ("Schienenzeppelin") var en eksperimentel skinnebus som konstruktionsmæssigt minder om et luftskib. Den blev udviklet af flyingeniøren Franz Kruckenberg i 1929, Den blev drevet af en propel i bagenden, og kun fremstillet i ét prototypeeksemplar. 1934 blev den solgt til Deutsche Reichsbahn. Prototypen blev skrottet i 1939 og materialet blev genanvendt i Tysklands våbenindustri. 

Skinnezeppelineren kom op på meget høje hastigheder, og blev målt til 230 km/t, hvad der var verdensrekord inden for jernbanen helt frem til 1954. Konstruktionen havde en række ulemper: ingen mulighed for tilkobling af vogne, dårlig håndtering af stigninger, og endelig var den frit roterende propel et risikoelement på jernbanestationer, så konstruktionen havde svært ved at hævde sig.

Eksterne links 

Togsæt
Maltesholm slot

Maltesholm slot er et svensk slot i Östra Sönnarslöv sogn i Kristianstad kommune i Skåne. Det ligger 18 km sydvest for Kristianstad på Linderødsåsen. Maltesholm blev opført som et renæssanceslot med en bred voldgrav 1635-38, men det fik sit nuværende udseende med valmtag og pudset facade i 1780'erne. Slottet er privat, men der er offentlig adgang en del af året til parkanlægget.

Historie

Malte Juel 
I middelalderen hørte godset til Vittskövle slot, som på det tidspunkt tilhørte Brahe-slægten. Siden blev det udgård til byen Sönnarslöv. Gennem arv gik godset til Anne Ramel, der i 1625 giftede sig med den danske lensmand i Kristianstad, Malte Juel, som gav gården sit navn. Han udvidede godset ved at tilkøbe jord fra nabogodser. I 1635 lod han det nuværende slot opføre som et renæssanceslot i Christian 4.s-stil. Det blev bygget i tegl og fik tre etager, to prægtige gavle og et trappetårn med en yndefuld spiral, omgivet af en bred voldgrav.

Bygge-Hans 
Godset blev igen udvidet på den rige og egensindige Malte Ramels tid. Han var Skånes største godsejer. Hans søn, Hans, der fik tilnavnet Bygge-Hans på grund af, at han viede megen tid til at udvikle sin fars ejendomme og opføre pragtbygninger, fortsatte med at ekspandere Maltesholm. Han byggede slottet om i 1780 efter tidens stil. Han fjernede spiralen, trappetrinsgavlene, fjernede den øverste etage og gav det valmtag. Facaden blev pudset, og vindebroen blev erstattet af en stenbro.

Bygge-Hans lod også opføre det enorme anlæg, Höge väg, som fører op til slottet. Det er en 1,3 km lang og 12-20 m bred vej, der sine steder hæver sig 6 m over terrænet. Det tog næsten 50 år at anlægge vejen, og hver dag var arbejderne på slottet tvunget til at medbringe en sten til vejanlægget, hvilket skulle have ført til følgende udsagn: Var ikke herremanden gal, så havde ej fattigmand brød.

I 1800 overgik slottet til Axel Gabriel De la Gardie, som var gift med Christina Gustava Ramel, og det forblev i slægten De la Gardies eje i over hundrede år. I 1933 overgik slottet gennem arv til friherrefamilien Palmstierna, som fortsat ejer det.

Parken 
Den fornemme park er frembragt gennem 370 år fra at være en renæssancehave med blomster og nytteplanter til en sen 1700-talslandskabspark, som er bygget op om to akser fra slottet. I parken ligger et lysthus i klassicistisk stil tegnet af Carl Hårleman 1770. Derudover finder man i parken et orangeri fra 1781, hvor de første bananer blev dyrket i Sverige, ifølge Linné. Der kan man også finde Sveriges største taks og en enorm douglasgran, der er over 200 år gammel, 35 m højt og med en omkreds på stammen på over 450 cm.

Den ramelske krypt 
Et par kilometer sydøst for slottet ligger Östra Sönnarslövs kirke, hvis ældste dele stammer fra det 12. århundrede, og som er dekoreret med kalkmalerier fra det 15. århundrede. Her finder man den ramelsk krypt, som indeholder tre stensarkofager med asken efter Malte Ramel og begge hans hustruer.

Galleri

Eksterne henvisninger 

Slotte i Skåne
Lund-sletten

Lund-sletten (svensk: Lundaslätten) kaldes sletten omkring Lund og Dalby som ligger i blandt andet Lunds kommune, Burlövs kommune og Staffanstorps kommune. Fortsættelsen af sletten omkring Landskrona kaldes også Landskronasletten.

Slettens gode jord gør at landskabet præges af et højintensivt landbrug. Jorden er stenfattig og består af kalkrigt moræneler. Jorden kaldes også sydvestmorænen og betragtes som Sveriges bedste. Terrænet er meget fladt og jævnt. Mod nord hæver en sletteryg sig omkring 90-110 meter over havet som Romeleåsens nordvestspids mellem Kävlingeån og Höje å. 

Historisk har Lund-sletten udgjort et strategisk magtcentrum i det sydvestlige Skåne. De dominerende byer er været Dalby og Uppåkra/Lund, hvor Lund til sidst kom til at dominere over de andre. Stederne lå nær sejlbare vandløb oppe på en højde, med god udsigt før eventuelle fjendtlige angreb langs vejene.

Slaget ved Lund i 1676 fandt sted her.

Se også 
 Söderslätt

Kilder 

Skånes geografi
Lunghøj

Lunghøj er et boligkvarter i Gelsted, i Middelfart Kommune. Hovedgaden er Søndergade. Lunghøj har et areal på 130.000 m². Tidligere var området sin egen landsby, men det er i dag vokset sammen med Gelsted nord for.

Antenneforeningen dækker udover Lunghøj også Gelsted. Lunghøj Vandværk har 390 tilsluttede forbrugere pr. 2017.

Referencer 

Byer i Middelfart Kommune